**Παιχνίδι ρόλων**

«Ο Μιχάλης, 13 ετών επιστρέφει στο σπίτι του από το σχολείο πολύ θυμωμένος γιατί ο καθηγητής πληροφορικής τον έβγαλε έξω από την τάξη και δεν του έδωσε τη δυνατότητα να γράψει ένα πρόχειρο διαγώνισμα. Η μητέρα του Μιχάλη, τον ακούει και θυμώνει και εκείνη με τον καθηγητή. Την επόμενη μέρα πάει στο σχολείο, βρίσκει τον καθηγητή, ο οποίος της λέει ότι ο Μιχάλης, μίλαγε και στην παρατήρηση που του έκανε αντέδρασε με αγένεια και θράσος».

**Δίνεται η οδηγία:**

* **«Χωριστείτε τώρα σε 3 ομάδες:**
* **Η μία ομάδα είναι ο Μιχάλης.**
* **Η δεύτερη ομάδα είναι η μητέρα του Μιχάλη.**
* **Η τρίτη ομάδα είναι ο καθηγητής του Μιχάλη».**

Ζητείται από τις ομάδες:

*«Γράψτε στο χαρτί που έχετε μπροστά σας τι σκέφτεται και πως νιώθει το άτομο που εκπροσωπείτε. Π.χ. η πρώτη ομάδα θα γράψει για το Μιχάλη, η δεύτερη για τη μητέρα του κοκ» .*